google/wiki40b huggingface dataset:
ג'יין אלכסנדר

ביוגרפיה

נולדה בבוסטון בתור ג'יין קוויילי, בתם של רות' אליזבת, אחות ושל האורתופד טומאס קוויילי.
למדה ב"בית ספר ביבר", שם גילתה את אהבתה לתחום המשחק.
למרות שרצתה לפתח את קריירת המשחק בגיל צעיר, שמעה לעצת אביה ונסעה לניו יורק כדי ללמוד מתמטיקה ומחשבים ב"מכללת שרה לורנס" שם גם עסקה בתחום התיאטרון.
לאחר מכן נסעה לסקוטלנד כדי ללמוד ב"אוניברסיטת אדינברו" שם השתתפה במועדון האוניברסיטה לדרמה, הביקורות האוהדות שקיבלה על יכולותיה השפיעו על אלכסנדר להמשיך לשחק.

קריירת משחק

תפקידה הראשון היה ב-1967 בדמותה של אלינור באקמן, אהובתו של המתאגרף השחור ג'ק ג'פרסון המבוסס על אגדת האגרוף ג'ק ג'ונסון (ג'יימס ארל ג'ונס) במחזה "התקווה הלבנה הגדולה" עליו זכתה אלכסנדר בפרס הטוני.
בשנת 1970 הופיעה לצידו של ג'ונס גם בגירסתו הקולנועית של מרטין ריט למחזה וקיבלה על תפקידה הראשון בקולנוע מועמדויות לפרס גלובוס הזהב לפריצת השנה ולפרס אוסקר לשחקנית הטובה ביותר.
ב-1976 הועמדה על תפקידה בתור ג'ודי הובאק מנהלת החשבונות בדרמת העיתונות "כל אנשי הנשיא" לפרס אוסקר לשחקנית המשנה הטובה ביותר. באותה שנה גילמה בהפקת הטלוויזיה ההיסטורית "אלינור ופרנקלין" את דמותה של אלינור רוזוולט אשתו של נשיא ארצות הברית פרנקלין דלאנו רוזוולט וקיבלה מועמדות לפרס אמי, בשנה שלאחר קיבלה מועמדות אמי נוספת על אותה דמות בסרט ההמשך "אלינור ופרנקלין: השנים בבית הלבן". 
ב-1978 הועמדה בפעם השנייה לפרס האוסקר בתפקיד משני ולפרס גלובוס זהב לשחקנית בתפקיד משני על תפקידה בסרטו של רוברט בנטון "קרמר נגד קרמר" בו הופיעה בתור מרגרט פיליפס שכנתם של הזוג המפורק טד (דאסטין הופמן) וג'ואנה קרמר (מריל סטריפ).
ב-1980 זכתה אלכסנדר בפרס אמי על תפקידה בדרמה הביוגרפית של הסופרת היהודייה- צרפתייה ניצולת מחנה ההשמדה אושוויץ פניה פנלון, "תזמורת על תנאי". בהפקה גילמה את הכנרת היהודיה-אוסטרית אלמה רוזה שניגנה בתזמורת של נשות מחנה ההשמדה ונספתה מהרעלת מזון. בנוסף שיחקה באותה שנה גם בדרמת כותלי הכלא "ברובייקר".
ב-1983 קיבלה אלכסנדר מועמדות רביעית לפרס האוסקר ושלישית לגלובוס הזהב על תפקידה בדרמה הפוסט אפוקליפטית "עדות".
בשנת 1999 חזרה להשתתף בסרטים לאחר היעדרות של כ-10 שנים ושיחקה את האחות אדנה בדרמה הספרותית של לאסה הלסטרום "תקנות בית השיכר"
בשנת 2000 הועמדה פעמיים לפרס אמי על תפקידה בסדרות הדרמה "חוק וסדר" ו"חוק וסדר: מדור מיוחד".
ב-2002 שיחקה במותחן האימה "הצלצול" בתור ד"ר גרסניק המנסה לעזור לרייצ'ל קלר (נעמי ווטס) לפענח את תעלומת הקלטת הקטלנית.
אלכסנדר זכתה בפרס אמי השני שלה ב-2005 על גילום דמותה שרה דלנו רוזוולט, אמו של פרנקלין רוזוולט, בסרט "אביבים חמים".
ב-2007 הופיעה בסרט האימה "התאום" וב-2009 בתפקיד קטן בסרט "שליחות קטלנית: התעוררות" בתור הניצולה וירג'יניה המנסה לעזור לקייל ריס ומובלת ביחד איתו למטה "סקיינט".

חיים אישיים

אלכסנדר פגשה את בעלה הראשון רוברט בשנות ה-60 המוקדמות בניו יורק כששניהם עוד ניסו לפרוץ בתור שחקנים. הזוג היה נשוי במשך 12 שנה ונולד להם ילד אחד בשם ג'ייס, במאי ושחקן טלוויזיה. לאחר שכבר הפכה לשחקנית מפורסמת הכירה אלכסנדר את הבמאי אדווין שרין על בימת תיאטרון שבוושינגטון, השניים נישאו בשנת 1975 .
בטא במזבח

מאפיינים

β במזבח הוא על-ענק כתום מסוג ספקטרלי K0-1 Ib (לפעמים מסווג כענק כתום בהיר מסוג ספקטרלי K3 IIa), מסתו מוערכת בכ-8.2 מסות שמש ורדיוסו כ-130 רדיוסי שמש, כ-60% מרדיוס המסלול של כדור הארץ סביב השמש (כ-0.6 יחידה אסטרונומית). טמפרטורת פניו היא כ-4,200 קלווין והוא קורן בעוצמה גדולה פי 2,400 מעוצמת ההארה של השמש באור נראה, אך טמפרטורת פניו נמוכה בכ-1,600 קלווין מזו של השמש ולכן רוב קרינתו היא בתחום התת-אדום, כך שעוצמת הארתו הכוללת היא למעשה פי 5,600 מזו של השמש. גילו של β במזבח צעיר יחסית ומוערך בכ-50 מיליוני שנים בלבד, אך הוא כבר נמצא בשלב מתקדם מאוד של התפתחותו ולקראת סוף חייו לאחר שהמימן שבליבתו כבר אזל ותהליכי ההיתוך עברו לשכבות חיצוניות יותר וגרמו להתנפחותו ולהתקררותו.
פחות ממעלה מדרום ל-β במזבח נמצא הכוכב γ במזבח ובעבר שיערו שהם קשורים כבידתית זה לזה, אך למעשה γ במזבח נמצא במרחק גדול בהרבה ורק במקרה השניים נראים קרובים זה לזה.
קווין דאקוורת'

נעורים וקריירת מכללות

דאקוורת' נולד בעיר הארווי שבאילינוי, וגדל בשיקגו הסמוכה. בין השנים 1982–1986 למד באוניברסיטת מזרח אילינוי, וב-4 עונותיו בקבוצת הכדורסל שלה רשם ממוצעים של 13.3 נקודות ו-7.3 ריבאונדים למשחק. בעונתו האחרונה נבחר לחמישיית העונה של "מחוז ה-MCC" לאחר שקלע 19.5 נקודות בממוצע למשחק.

קריירה מקצועית

בדראפט ה-NBA ‏1986 נלקח דאקוורת' בבחירה ה-33 על ידי סן אנטוניו ספרס, אך לאחר 14 משחקים בלבד במדיה נשלח בטרייד לפורטלנד טרייל בלייזרס, בתמורה לוולטר ברי. לאורך עונת הרוקי שלו קלע דאקוורת' 5.4 נקודות למשחק, כמחליפו מהספסל של סטיב ג'ונסון. במהלך העונה העוקבת נפצע ג'ונסון, ודאקוורת' אשר הוצב במקומו בחמישייה הפותחת הציג יכולת מצוינת עם ממוצעים של 15.8 נקודות ו-7.4 ריבאונדים למשחק. בסיום העונה זכה בפרס השחקן המשתפר של העונה.
בעונתו השלישית בליגה, 1988/1989, רשם שיאי קריירה של 18.1 נקודות ו-8.0 ריבאונדים למשחק ונבחר להשתתף במשחק האולסטאר של ה-NBA. בעונת 1989/1990, תחת המאמן הנכנס ריק אדלמן, רשמה פורטלנד את מאזן הניצחונות הטוב בתולדותיה (59–23) והעפילה לגמר ה-NBA, בו הפסידה לדטרויט פיסטונס בתוצאה 1–4. בעונה הבאה השתתף דאקוורת' בשנית במשחק האולסטאר, לצד חבריו לקבוצה קלייד דרקסלר וטרי פורטר. בפלייאוף 1992 שבה פורטלנד למעמד גמר ה-NBA, אך הפסידה לשיקגו בולס בתוצאה 2–4.
לקראת עונת 1993/1994, לאחר 6 וחצי עונות בפורטלנד, נשלח דאקוורת' בטרייד לוושינגטון בולטס בתמורה להארווי גרנט. במהלך עונתו השנייה עם הבולטס הושעה על ידי הקבוצה בשל כושרו הגופני הלקוי שכלל עלייה חדה במשקל. בשתי עונותיו בקבוצה רשמה וושינגטון מאזן כולל של 45 ניצחונות לעומת 119 הפסדים (27.4%), בעוד דאקוורת' עצמו קלע 6.8 נקודות בממוצע למשחק.
בעונות 1996 ו-1997 שיחק עבור מילווקי באקס ולוס אנג'לס קליפרס, בהתאמה, בטרם פרש ממשחק בגיל 32.

מותו

ב-25 באוגוסט 2008 נפטר דאקוורת' בבית מלון בגלנידין ביץ', אורגון, בשל קרדיומיופתיה היפרטרופית שהביאה לאי-ספיקת לב.
אשר פריינד

תולדות חייו

נולד לחיה רבקה דבורה, מצאצאות האדמו"ר רבי אהרון הגדול מקרלין, ולאריה מרדכי, דור חמישי ליהודי הקדוש. משפחתו השתייכה ליישוב הישן בארץ ישראל, ובניה התפרנסו ממסחר במטבעות וזהב. נישא לצביה, בתו של הרב אברהם שטרנברג, מרבני צפת.
מגיל צעיר סייע לעניים ולנדכאים. אנשים פנו אליו כדי לבקש את עצתו וברכתו. מבקשי פניו המתינו בחצרו שעות ארוכות במשך רוב שעות היממה. הם ראו בהמתנה שלב חיוני בעבודת הנפש אשר עשוי להביא לתיקון הנפש שלהם. הרב פריינד נהג לקבל נשים ולשוחח עמן על מצוקותיהן, בשונה מן המקובל בחלק מהציבור החרדי. 
חלק מחסידיו קיבלו עליהם את תלמידיו המשתייכים לענפים חסידיים שונים. בהם: הרב יצחק גינזבורג, הרב גדליה סגל, הרב יהודה פרוש, הרב שלמה מן, רבי ישראל חיים וייס (האדמו"ר מספינקא-דונולו), רבי עקיבא רבינוביץ (האדמו"ר מפוריסוב) והרב אברהם יורוביץ' (מנהיג קהילת "אוהל מנחם - וויטבסק"). 
צאצאיו הם אברהם פריינד (בעלה של בלה פרוינד), אשר נפטר בחיי אביו; לאה קלירס (רעייתו של הרב שמואל קלירס, מפקח לשעבר בחינוך העצמאי); חיה וסרמן (רעייתו של הדיין הרב אלימלך וסרמן), והמחנכת פנינה הרשטיק (רעייתו של הרב משה הרשטיק מתל אביב). נכדתו זהבה לבית קלירס היא רעייתו של הסופר החרדי יאיר ויינשטוק.
סביב הרב פריינד התפתחה קהילה, אשר ממשיכה לפעול גם כיום בהנהגת תלמידיו, ומפעילה את מוסדות וארגוני יד עזרה (ראו להלן). לקהילה בתי כנסת בירושלים ובביתר עילית.

הגותו

הרב פריינד הושפע מכמה זרמי מחשבה, בהם הספר פרי הארץ של רבי מנחם מנדל מוויטבסק, ומן הספר ישמח ישראל של האדמו"ר רבי ירחמיאל דנציגר מאלכסנדר. חברו הקרוב היה הרב גדליה קניג, מרבני חסידות ברסלב. הוא עמד בקשר עם רבנים ואדמו"רים נוספים. שוחח עם פסיכיאטרים ופסיכולוגים שבאו להיוועץ עמו ונעזרו בו בייעוץ.
תכליתו של האדם על פי הרב פריינד היא דבקות הבורא. לשם כך דרש מחסידיו לראות כל אירוע בחייהם, טוב או רע, כ"סיבה", כלומר כעניין בעל טעם ומשמעות, וכמסר ישיר מאת הבורא. ה"סיבה" מגיעה אל האדם כדי לכוון אותו אל "דבקות בבורא", כלומר קישור כל כוחותיו אל מציאותו השרויה בכל של הבורא. הרב פריינד נהג לצאת עם חסידיו ל"התבודדות" ביום ובעיקר בלילה.
על פי משנתו האדם הוא "כלי שבור" (מונח שנלקח בין השאר מקבלת האר"י). החבורה החסידית המאוחדת בהנהגתו של הצדיק עשויה לתרום לתיקון האדם, בעצם השתתפותו בה. כתנאים לעבודת הבורא הוא הדגיש את ה"שפלות" ואת "ביטול היש", ערך שפיתח רבי ישראל בעל שם טוב. ממשיכי מורשתו מכונים "ביטול היש'ניקעס".

מוסדותיו

בשנות השישים יסד את מוסדות "יד עזרה". מוסדות אלה כללו בית דפוס ומטבח אשר העסיקו פגועי נפש לשם שילובם בחיי הקהילה. כמו כן, הוקמו בשליחותו מרפאות שיניים מוזלות, גני ילדים (בשיתוף עם מוסדות איתרי), חברת רכבי הסעות, מפעל חלוקת מזון (חלקם "עודפים" שנועדו להשמדה) לנזקקים, מפעלי דיור בירושלים ואשדוד, אכסניה במירון וישיבה בשכונת ימין משה בירושלים. בשליחותו הוקם לראשונה אולם שמחות שערך אירועים במחירי עלות בעיר בני ברק.
וירטמברג-הוהנצולרן

היסטוריה

וירטמברג-הוהנצולרן הורכבה מחלקה הדרומי של המדינה החופשית וירטמברג שקדמה לה ומהאזור המנהלי הפרוסי פרובינציית הוהנצולרן. חלקה הצפוני של וירטמברג הפך למדינת וירטמברג-באדן תחת הכיבוש האמריקני. החלוקה בין החלק הצפוני לדרומי הוגדרה באמצעות נתיב (Autobahnen) שחיבר בין קרלסרוהה למינכן באזור האמריקני.
ב-18 במאי 1947 חוקקה חוקה חדשה לגרמניה המערבית ונבחר הפרלמנט הראשון של וירטמברג-הוהנצולרן. עם הקמת גרמניה המערבית כ-5 ימים לאחר מכן, וירטמברג-הוהנצולרן הצטרפה לרפובליקה הפדרלית.
ב-24 בספטמבר 1950 נערכה הצבעה בווירטמברג-הוהנצולרן, וירטמברג-באדן ודרום באדן בנוגע למיזוג שלוש המדינות. משאל העם התרחש ב-16 בדצמבר 1951 ושלוש המדינות אוחדו ב-24 באפריל 1952 ויצרו מדינה חדשה בשם באדן-וירטמברג. כיום המדינה מהווה אחת מ-16 המדינות הפדרליות שמרכיבות את גרמניה המודרנית.
ברכה זק

ברכה זק (נולדה בשנת 1933) היא פרופסור אמריטה במחלקה למחשבת ישראל על שם גולדשטיין-גורן של אוניברסיטת בן-גוריון בנגב. מרבית מחקריה הוקדשו לחקר קבלתם של ר' שלמה הלוי אלקבץ ור' משה קורדובירו.

ביוגרפיה

לאחר לימודי הוראה בבית המדרש למורים על שם דוד ילין למדה זק באוניברסיטה העברית בירושלים בחוגים לספרות עברית, היסטוריה של עם ישראל וחינוך.
ברכה זק השלימה את עבודת הדוקטור שלה: 'תורת הסוד של ר' שלמה הלוי אלקבץ' באוניברסיטת ברנדייס בהנחייתו של פרופ' אלכסנדר אלטמן.
ברכה זק הייתה ממקימי המחלקה למחשבת ישראל על שם גולדשטיין-גורן באוניברסיטת בן-גוריון בנגב, ולימדה בה במשך כשלושים שנה. ברכה זק ממשיכה לעסוק בלימוד ומחקר גם לאחר פרישתה לגמלאות.

מחקר

את מרבית מחקריה הקדישה ברכה זק לקבלת ר' משה קורדובירו שהיה מחשובי מקובלי צפת שחיו ופעלו במאה ה-16.
מחקריה מאופיינים בעיון טקסטואלי במכלול הקורפוס הרחב של קורדובירו ובכללו פירושו רחב היריעה לספרות הזוהר.
היא גם ההדירה מכתבי יד חלקים מחיבוריו של קורדובירו, כגון שני השערים הראשונים של ספר שיעור קומה וחלקים מספר אלימה.
בניגוד למחקרים כגון של יוסף בן-שלמה שבחנו תפיסות של קורדובירו רק על פי חלק מחיבוריו והדגישו את הצדדים התאולוגיים והפילוסופיים שלו, ברכה זק שכללה את תמונת המחקר. היא הציגה סוגיות רבות ומגוונות שעמדו במרכז חייו ויצירתו, כגון, יחסו לאדם, לתורה, ולתפילה.
ברכה זק הצביעה על מרכזיותה ועל חשיבותה הרבה של הספרות הזוהרית בקבלתם של קורדובירו וחבורתו.
כמו כן הצביעה על הקירבה של רעיונות לוריאניים לאלה של קורדובירו, ודנה גם בהשפעת קבלת קורדובירו על מקובלים כגון ר' שבתי שעפטל הורוויץ מפראג ועל הוגי החסידות.
בשנת 2018 פרסמה ברכה זק את המונוגרפיה הראשונה על ר' שלמה הלוי אלקבץ- בעל הפיוט הנודע 'לכה דודי'.
עז הבר

מאפיינים פיזיים ומראה

אורך ממוצע של גוף עז הבר הוא 1.30 מטר וגובהו מטר אחד. צבעה חום-אפור עם כתמים שחורים על הרגליים, החזה והפנים. לזכר קרניים ארוכות וכפופות לאחור שאורכן עד מטר אחד. לנקבה יש קרניים קטנות שאורכן עד 20 סנטימטרים.

התנהגות ומזון

עז הבר היא בעל חיים צמחוני הניזון בעיקר מעלי עצים. היא מרבה לטפס ולדלג על צוקים והרים שמהווים מכשול לאויביה כמו הנמר. בנוסף ליכולתה של עז הבר לטפס על הרים רמים ותלולים עז הבר מטפסת על העצים כדי להגיע לעלים המשובחים ביותר. עז הבר חיה בעדר המונה בין 5 ל-20 פרטים, המורכב מזכר יחיד ומספר נקבות עם הגדיים שלהן. לאחר שהזכר מזדקן מחליף אותו זכר צעיר וחזק יותר, והזכר הזקן עוזב את העדר וחי בבדידות או מצטרף לעדר זכרים.
עז הבר מתרבה בחודשי האביב. הזכר מרביע את נקבותיו, והן ממליטות בדרך כלל גדי אחד ולפעמים תאומים. גדי העזים נגמל מהנקה בגיל של שישה חודשים. בניגוד לעופר השוכב ללא תזוזה מרבית היום גם כאשר אמו הולכת לאכול, גדי עזי הבר עוקב אחר אמו כמעט מיד אחרי שהוא נולד, בדומה לאפרוח. הנקבה מגיעה לבגרות מינית בסביבות גיל שנה וחצי לשנתיים וחצי, ואילו הזכר מגיע לכך בהגיעו לגיל 3.5 שנים עד 4.

עז הבר בישראל

עז הבר הייתה קיימת בארץ ישראל ונכחדה בזמן לא ידוע, ככל הנראה בגלל ציד, אובדן בתי גידול ותחרות עם העז המבויתת. החל בשנת 1975 הובאו לחי בר כרמל עזי בר כרתיות תמורת עדר של צבאים, במסגרת תוכנית להשבת החיות שנכחדו מן הארץ. במהלך השרפה בכרמל בשנת 1989 נספו בחי-בר חיות רבות שהיו כלואות בכלוביהן, אך זכרי עזי הבר בעלי יכולות הקפיצה קפצו מעל גדרותיהם ובכך ניצל חלק מהעדר. למרות זאת, מכיוון ש-18 פרטים מהעדר נספו, פרויקט ההשבה עוכב במספר שנים. כיום מתגורר העדר בהר הכרמל, מדי שנה בתקופת הייחום אוכלוסיית הזכרים שברחו "קופצת לביקור" בכלוב עזי הבר במטרה להרביע את הנקבות ולאחר מכן חוזרת חזרה לטבע.

זיהוי עז הבר עם בעלי חיים מקראיים

במקרא ישנן מספר חיות שהוזכרו ככשרות ובתוכן נותרו לא מזוהות האקו והזמר. זהר עמר וגיא בוכניק מאוניברסיטת בר-אילן, במאמר משותף עם גיא בר-עוז מאוניברסיטת חיפה הציעו במחקר משנת 2003 לזהות את ה'אַקּוֹ' המקראי עם עז הבר או היעל הנובי. למעשה, מבחינת שיטת הזיהוי הקדומה, חיות אלו זהות. יתרה מזו, מינים אלו קרובים גנטית וניתן להכליא ביניהם בשבייה ולקבל בן כלאיים המכונה יעז. שרידי עז בר נמצאו רק באתר אחד מתקופת הברזל, תל כינרות, אך בשל דמיונו לעז המבוית, נותר ממצא זה לפי שעה בספק. הממצא היחיד המעיד בפסקנות על מינו של פרט הוא הקרניים, והללו נדירות באתרים ארכאולוגים. עם זאת, מין זה היה מצוי בנופי ארץ ישראל. שרידי עז הבר נמצאו באתרים פרהיסטוריים, טרם הופעת עז הבית, והוא נצפה בהרי מדבר סוריה עוד בראשית המאה העשרים.
החוקרים עמר ובר-עוז פרסמו מחקר עדכני יותר בשנת 2011, ולפיו ניתן לזהות את בעל החיים "זמר" (שאחרים מזהים כג'ירף) עם עז הבר, הנמנית בין החיות הכשרות המוזכרות במקרא.
פרדיאל

מקור השם

השם פרדיאל הגיע מהמילים בשפה הרומנית - "Pre Deal", שפירושם "לפני הגבעה" או מהמילה הסלבית "פּרֶדֶל" שפירושה "גבול", "תחום".
פל-בל

פל-בל היא חברה ישראלית לייצור פריטי מתכת שימושיים ואמנותיים שנוסדה על ידי מוריס אשקלון וגיסו, אברהם קום ב־1939. החברה יצרה מאות פריטים שונים מנחושת ומפליז - קו אחד של מוצרי נוי (אמנות עיצובית) והקו העיקרי של מוצרי יודאיקה, כאשר רוב המוצרים נועדו לייצוא ולמכירה לתיירים יהודיים בישראל.
עיצוב המוצרים הושפע מסגנונות שונים שרווחו באותה תקופה באירופה, ביניהם האר דקו ותעשיית הברונזה הווינאית ששגשגה באותה תקופה.
עיצוביו המוכרים של אשקלון, הציגו את השימוש הכימי המכוון בהשרייה בפטינה לעבודות ישראליות בברזל. במהלך מלחמת העצמאות ייצר אשקלון תחמושת עבור צה"ל, ולבקשת הממשלה הסבה פל-בל את מפעלה לייצור תחמושת במסגרת המאמץ המלחמתי. 
כל המוצרים שיוצרו על ידי פל-בל נחשבים כישראליאנה ומבוקשים כפרטי אספנות
נומיאו ויוליה

עלילה

הגמדים האדומים והגמדים הכחולים הם אויבי נפש הגרים בגינות שכנות. יום אחד, הם מחליטים לערוך מרוץ מכסחי דשא. במהלך התחרות נראה שנומיאו (ג'יימס מק'אבוי), נציג הכחולים, צפוי לנצח. אך נציג האדומים, טיבלט (ג'ייסון סטיית'ם), מרמה ומנצח אותו. בנוסף, הוא גורם למכסחת הדשא של נומיאו להיהרס. נומיאו וחברו, בני (מאט לוקאס), מחליטים להתגנב לגינתם של האדומים ולצבוע את מכסחת הדשא שלהם כנקמה על הרמאות בתחרות.
בינתיים, יוליה (אמילי בלאנט), בתו של לורד אדום-בריק (מייקל קיין), מנסה להוכיח שהיא לא עדינה. היא מחליטה לקטוף פרח מיוחד ולהביאו לגינה. אחרי שנומיאו חולל הרס בגינתם של האדומים, הוא ויוליה נפגשים במקרה באמצע הדרך. נומיאו מתאהב ביוליה ומסרב להביא לה את הפרח שהוא קטף קודם. שניהם מתחרים אחד בשני ולבסוף שניהם נופלים למים. שם תחפושותיהם נופלות והם מגלים את זהותו האמיתית של השני.
כשהם נפגשים פעם אחת, בני מגלה עליהם וטיבלט שובר את כובעו של בני. נומיאו שכועס על טיבלט שובר אותו, אך מתגלל לכביש ששם הוא נראה לכאורה שבור לרסיסים יוליה בוכה ודואגת לנומיאו. לבסוף, מתגלה שנומיאו שרד את התאונה והוא שב לגינה.

ביקורות והכנסות

הסרט זכה לביקורות מעורבות וחיוביות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 60%.
הסרט הכניס ביום הראשון לצאתו לאקרנים כ-6.2 מיליון דולר. בסוף השבוע הראשון לצאתו בהפצה כללית הסרט הכניס כ-25.3 מיליון דולר אחרי הסרטים "זהות לא ידועה" ו"אני מספר ארבע". נכון ל-6 במרס 2011 הסרט הכניס כ-84,022,000 דולר בארצות הברית וכ-36,700,000 דולר מחוצה לה.
הלל אשכנזי

ביוגרפיה

אשכנזי נולד בירושלים למשפחה חסידית מצאצאי "חכם צבי". הוריו, הרב יהודה-לייב ושושנה-רייזל, ילידי טבריה וצפת, גידלו את ששת ילדיהם, 3 בנים ו-3 בנות, בירושלים וניהלו אורח חיים חרדי. האב היה רב של קהילה קטנה ועבד לפרנסתו במאפייה ובטחנת קמח.
אשכנזי למד בישיבת עץ חיים, ב"תיכון המזרחי" בעיר ובסמינר למורים "אשכולי". עסק, בין היתר, בחלוקת עיתונים, הדרכת נוער שכונות והוראת מבוגרים. בעת מגוריו בקיבוץ יגור עבד בענף המטעים. מאז בחרותו הוא מנהל אורח חיים חילוני. 
בשלהי המנדט הבריטי הצטרף למחתרת לח"י הדביק כרוזים וצורף ליחידת "ציון" הדתית, שהשתתפה בקרבות שונים בירושלים בימי המצור על העיר. על שירותו זה הוענק לו עיטור לוחמי המדינה.
אשכנזי שירת בשירות חובה ובמילואים כקמ"ן (קצין מודיעין) של גוש יואב, ע' קמ"ן חטיבת חי"ר וקצין סיור אויר במודיעין פיקוד מרכז וצנחן. צורף לדובר צה"ל במלחמת ההתשה, מלחמת יום כיפור, מבצע ליטני ומלחמת לבנון הראשונה. במסגרת שירותו הגיע לדרגת סא"ל.
אשכנזי הוא מורה מוסמך, בוגר האוניברסיטה העברית בירושלים בכלכלה, מדע המדינה ומשפטים, ומוסמך במנהל ציבורי מטעם המכון למדעי החברה בהולנד, תואר אותו סיים בהצטיינות בשנת 1963, במסגרת מלגה מיוחדת ממזכירות האו"ם.
אשכנזי כיהן כמנהל אגף הנגב והערבה במשרד הפיתוח, וכמנהל המחלקה לסחר פנים במשרד המסחר והתעשייה (1964-1966). במסגרת תפקידו השתתף בהקמת המועצה הישראלית לצרכנות ולימים כיהן, בהתנדבות, כיו"ר מועצה זו.
במאי 1966 מונה כסמנכ"ל משרד השיכון על ידי השר מרדכי בנטוב שהכיר אותו ממשרד הפיתוח. בתוקף תפקידו כיהן בדירקטוריונים של חברות ממשלתיות. ביולי 1970 מונה למנכ"ל המשרד לקליטת העלייה, על ידי נתן פלד שכבנטוב היה איש מפ"ם. בפברואר 1973 התפטר מתפקיד המנכ"ל בנימוק של העדר סמכויות מספקות למשרד הקליטה, הנדרשות כדי לקלוט את העולים.
אשכנזי היה פעיל במפ"ם, נבחר למוסדותיה המרכזיים והיה מועמד הוועדה הפרסונלית לתפקיד שר לקראת בחירות 1977. 
במהלך שירותו בשירות המדינה, נבחר כיו"ר המרכז הישראלי לניהול בירושלים והקים את פורום המנכ"לים במיגזר הציבורי והפרטי. בשנת 1976 נתמנה ליו"ר המועצה לצרכנות, תפקיד שבוצע בהתנדבות. הוא התפטר מהתפקיד בראשית 1978 בנימוק שהתפקיד מתנגש עם עיסוקיו הפרטיים, לאחר שהתפרסם בעיתונות שהשר החדש, יגאל הורביץ מתכוון להחליפו בחברת מפלגתו.
כמו כן כיהן כחבר דירקטוריון של חברות שונות, ובחלקן כיו"ר, בהן: כור תעשיות, תדיראן-אחזקות, סולל בונה, לפידות, נפטא, בנק טפחות, הבנק לפיתוח התעשייה, ערד השקעות ופתוח תעשיה, אמ"ן-אחזקות ואחרות
בשנת 1987 השתתף בייזום ובהשקעה, יחד עם בנו ניר וחתנו משה, בהקמת חברת סי.די.אי. בכרמיאל, חלוצת ייצור התקליטורים בישראל, בה כיהן כיו"ר פעיל עד אמצע שנות התשעים.
ב-1992 יזם והקים את חברת סי.די.אי. סיסטמס, בית תוכנה והוצאה לאור דיגיטלית. בין היתר יצרה החברה את "תקדין" המאגר המשפטי הממוחשב הראשון שיצא בישראל. הלל כיהן כיו"ר פעיל של החברה עד יולי 2010,.
הלל עוסק במקצועו כעורך דין וכבורר, וכן בפעילות התנדבותית במוסדות תרבות וחינוך, ביניהם: האקדמיה למוסיקה ולמחול בירושלים, המכללה להנדסה בירושלים,  תיאטרון ירושלים ועמותות למען נוער ונזקקים.
הלל נשוי לרותי אשכנזי, בת קיבוץ יגור, ולזוג ארבעה ילדים.
הלבנת פנים

הלבנת פנים היא השפלה של הזולת. מקור המונח העברי הוא בכך שכאשר אדם חווה עלבון הוא מחוויר - מלבין. על הלבנת פנים אמרו חז"ל "נוח לו לאדם שיפיל עצמו לכבשן האש ואל ילבין פני חבירו ברבים", וגם "כל המלבין פני חבירו ברבים כאילו שופך דמים".

השפלה נפשית

הלבנת פנים היא השפלה נפשית.
השפלה היא גרימה לאדם לתחושת אי-נוחות נפשית ובפרט תחושת פגיעה בכבוד, כתוצאה מיחס (אמיתי או מדומה) של אנשים אחרים: אליו, להתנהגותו או למאפיינים כלשהם הקשורים אליו. עוצמת תחושת ההשפלה קשורה בפער שבין הדימוי העצמי ותחושת הכבוד של המושפל לפני ואחרי שהושפל. במקרים קיצוניים עלולה השפלה לדחוף את האדם לביצוע פעולות קיצוניות, עד כדי התאבדות.
השפלתו של אדם נעשית מסיבות שונות כמו כדרך של ענישה, עינויים או התעללות ונקמה. מניע נוסף הוא רצון להביע מחאה, לדוגמה: הטחת עוגה בפניו של מדינאי בעת שהוא מופיע בעצרת עם. השפלה עלולה להיווצר גם על ידי האדם המושפל עצמו, ללא מעורבות חיצונית, כתוצאה ממעשה או מחדל שלו הפוגעים בכבודו.
UCI World Tour

רקע

עד סוף שנת 2004 קיים האיגוד הבינלאומי לאופניים את הדירוג הבינלאומי לאופני כביש, בו קיבלו רוכבים ניקוד לפי מיקומם במרוצים רשמיים של האיגוד, ואת סבב הגביע העולמי באופני כביש, שהיה סבב שנתי של מרוצים חד-יומיים. האיגוד הבינלאומי החליף את שני הגופים הללו ב-2004 בסבב המקצועני של איגוד האופניים הבינלאומי ובסבבים היבשתיים. אולם, סכסוכים שפרצו בין האיגוד הבינלאומי לחברת ASO, המארגנת את הטור דה פראנס ומספר מירוצים נוספים, ולאחר מכן עם מארגני הג'ירו ד'איטליה והוואלטה אספניה, הביאו לירידה בחשיבותו של הסבב המקצועני, וב-2008 נותרו רק אחד מחמשת המונומנטים ושלושה מירוצים קלאסיים תחת שליטת האיגוד הבינלאומי. כתוצאה מכך נוסד הדירוג העולמי של איגוד האופניים, שחישב את הניקוד לפי התוצאות במרוצי הסבב המקצועני, וכן לפי התוצאות במרוצים יוקרתיים אחרים.
בראשית שנת 2011 התאחדו הסבב המקצועני והדירוג העולמי על מנת ליצור את הסבב העולמי של איגוד האופניים הבינלאומי.
חזית (לחימה)

חזית היא קו הלחימה בעימות מזוין, ובכך מהווה גבול בין הצבאות הלוחמים. החזית יכולה להיות טקטית צרה או רחבה עד כדי זירה. בעוד שאל החזית נשלחים בעיקר לוחמים וכוחות תומכי לחימה, העורף, היפוכה של החזית, כולל בעיקר את האוכלוסייה האזרחית שאינה אוחזת בנשק.
אף שבמפה חזית מסומנת כקו אחד, היא למעשה מורכבת ממספר קווים, כך שהקווים האחוריים תומכים לוגיסטית בקווים הקדמיים הלוחמים. ניתן לראות זאת בבירור במלחמת חפירות, שבה השוחות הקדמיות הן שוחות ההסתערות, ואילו השוחות האחוריות והמקשרות מסייעות לקדמיות באספקת מזון ובקשר. השטח שבין הקו הקדמי של צבא אחד לזה של האחר נקרא שטח הפקר, מאחר שזהו שטח ללא שליטה בפועל של אף אחד מהצדדים.
לחימה במספר מרובה של חזיתות היא קשה יותר מאשר לחימה בחזית אחת, משום שהיא דורשת הפניית משאבים לשני קצוות שונים. משום כך, תאורטיקנים צבאיים מנסים לצמצם את מספר החזיתות במלחמה אחת או להכריע חזית אחת במהירות במטרה להפנות את כל המשאבים אחר כך אל החזית השנייה. דוגמה לכך ניתן לראות בתוכנית שליפן, אשר התייחסה למלחמה אפשרית של הקיסרות הגרמנית בשתי חזיתות: מול צרפת ומול האימפריה הרוסית.
אנה ברנדה קונטררס

ביוגרפיה

אנה ברנדה קונטררס נולדה בטקסס, ובגיל 15 היא עברה למקסיקו. היא הופיעה בתוכנית הריאליטי "כוכבי הפופ". היא עלתה לגמר, והייתה חברה בקבוצה של טדליטה (tedlita). לאחר מכן הוציאה את אלבומה הראשון. היא החלה ללמוד משחק בשנת 2003 במרכז אמנויות לחינוך של Televisia.
בשנת 2005 גילמה את דמותה של חואניטה בסדרה "Amor de barerra" ("אהבה של אמת"), ובשנת 2006 שיחקה בסדרה "Duelo de pasion" ("דו-קרב של תשוקות") בתפקיד קלאודיה. בשנים 2008–2009 שיחקה בסדרה "Joro que te amo" ("נשבע שאני אוהב אותך") בתפקיד הדמות הראשית ויולטה מדריגל.
ב-2009 שיחקה בטלנובלה "Mujeres asesinas" ("נשים רוצחות") בתפקיד מרסלה גארידו. באותה שנה שיחקה בסדרה "Sortilegio" ("כישוף אהבה") בתפקיד מאורה אלברן.
בשנים 2010–2011 שיחקה בסדרה "Tereza" בתפקיד אורורה אלקאזאר, לצד סבסטיאן רולי ואנג'ליק בוייר, ובשנים 2011–2012 שיחקה בטלנובלה "Podia no que amar" ("יכולתי לא לאהוב") בתפקיד הראשי, אנה פאולה קרמולה.
בשנת 2013 שיחקה בטלנובלה "Corazon Indomable" ("לב פראי") בתפקיד הראשי וגילמה את דמותה של מריקרוס אוליברס/מריה אלחנדרה מנדוסה לצד דניאל ארנס. בשנת 2015 שיחקה בסדרה "Impordonable" ("בלתי נסלח") בתפקיד ראשי וגילמה את דמותה של ורוניקה פראדו קסטלו. בשנים 2016–2017 שיחקה בסדרה הספרדית "שד כחול" לצד איוון סנצ'ז. בשנת 2018 החלה לגלם את אלחנדרה בטלנובלה באהבה אין חוקים

חיים אישיים

אנה הייתה נשואה לאלחנדרו אמאיה בשנים 2013–2014. משנת 2016 מנהלת מערכת יחסים עם השחקן איוון סאנצ'ס ששיחק לצידה בסדרה "Impordonable".
אוניון (סנטה פה)

היסטוריה

המועדון, שתחילה היה חלק מהליגה המקומית בסנטה פה, הצטרף להתאחדות הכדורגל הארגנטינאית ב-1940 ועלה לראשונה לליגת העל ב-1966.
בשנת 1979 השיג המועדון את הישגו הגבוה ביותר בכדורגל, כשהגיע לגמר הנסיונל מול ריבר פלייט, שזכתה באליפות עקב יתרון שער חוץ.
משחק הדרבי מול אתלטיקו קולון מכונה "אל קלאסיקו סנטפסינו", והוא התקיים לראשונה ב-1913. למועדון קיימות גם יריבויות עם נציגות אחרות של פרובינציית סנטה פה: ניואל'ס אולד בויס, רוסאריו סנטראל ואתלטיקו דה רפאלה.
פול אבדי

תולדות חייו

אבדי נולד בפריז. אביו, שנקרא אף הוא פול אבדי, היה אף הוא אדריכל. ב-1835 החל ללמוד באקול דה בוזאר. בשנים 1866-1885 היה אחראי על שיפוץ הקתדרלה של אנגולם, ב-1874 התמנה להחליף את אז'ן עמנואל ויולה-לה-דוק כאדריכל האחראי על שיפוץ ותחזוקת קתדרלת נוטרדאם דה פריז. כן שיפץ את כנסיית הצלב הקדוש בבורדו ואת הקתדרלה של פריגו (Périgueux) ותכנן את ארמון העירייה והממשל המקומי באנגולם.
ב-1875 זכה בתחרות ונבחר לעצב את בזיליקת הלב הקדוש במונמרטר, המהווה את פסגת יצירתו. הוא נפטר ב-1884, זמן רב לפני שהסתיימה הבנייה ב-1914.